מכינה קדם-צבאית כרם אל

מכינה קדם-צבאית כרם אל היא מכינה קדם-צבאית דרוזית הממוקמת במתחם "יד לבנים" שבדלית אל-כרמל אשר הוקמה בשנת 2008. בראש המכינה עומד סא"ל (מיל') מוניר מאדי. מטרת המכינה היא לפתח דור מנהיגים שייקח אחריות על החברה הישראלית ועל מדינת ישראל. המכינה היא מעורבת לדרוזים וליהודים. עד שנת 2016 למדו במכינה דרוזים בלבד. 

שגרת המכינה כוללת הכנה פיזית ומנטלית לקראת השירות הצבאי, לימודים, הכרת הארץ והחברה הישראלית. בנוסף על כך, ישנו דגש משמעותי על לימוד מורשת הקרב של צה"ל ועל מורשת העם היהודי והדרוזי. במהלך השנה ישנן בין 7 ל-9 סדרות שטח. נכון לשנת 2018 סיימו את המכינה כ-207 חניכים, עם כ-13% קצונה.

המכינה זכתה באות אביר איכות השלטון 2018 בקטגוריית חינוך ותרבות מטעם התנועה לאיכות השלטון.

קישורים חיצוניים 
 

 דף המכינה באתר מועצת המכינות

הערות שוליים 

כרם אל
העדה הדרוזית בישראל
דלית אל-כרמל
זוכי אות אביר איכות השלטון